CELEX: 31985R3263
Language: el
Date: 1985-11-21 00:00:00
Title: Κανονισμός (ΕΟΚ) αριθ. 3263/85 της Επιτροπής της 21ης Νοεμβρίου 1985 που τροποποιεί τον κανονισμό (ΕΟΚ) αριθ. 3389/73 περί καθορισμού των διαδικασιών και των όρων πώλησης των κατεχομένων από τους οργανισμούς παρέμβασης καπνών

Avis juridique important

|

31985R3263

Κανονισμός (ΕΟΚ) αριθ. 3263/85 της Επιτροπής της 21ης Νοεμβρίου 1985 που τροποποιεί τον κανονισμό (ΕΟΚ) αριθ. 3389/73 περί καθορισμού των διαδικασιών και των όρων πώλησης των κατεχομένων από τους οργανισμούς παρέμβασης καπνών  

Επίσημη Εφημερίδα αριθ. L 311 της 22/11/1985 σ. 0022 - 0022 Φινλανδική ειδική έκδοση: Κεφάλαιο 3 τόμος 19 σ. 0206  Ισπανική ειδική έκδοση: Κεφάλαιο 03 τόμος 39 σ. 0017  Σουηδική ειδική έκδοση: Κεφάλαιο 3 τόμος 19 σ. 0206  Πορτογαλική ειδική έκδοση : Κεφάλαιο 03 τόμος 39 σ. 0017 

***** ΚΑΝΟΝΙΣΜΟΣ (ΕΟΚ) αριθ. 3263/85 ΤΗΣ ΕΠΙΤΡΟΠΗΣ  της 21ης Νοεμβρίου 1985  που τροποποιεί τον κανονισμό (ΕΟΚ) αριθ. 3389/73 περί καθορισμού των διαδικασιών και των όρων πωλήσεως των κατεχομένων από τους οργανισμούς παρεμβάσεως καπνών  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 727/70 του Συμβουλίου της 21ης Απριλίου 1970 περί δημιουργίας κοινής οργανώσεως της αγοράς στον τομέα του ακατέργαστου καπνού (1), όπως τροποποιήθηκε τελευταία από τον κανονισμό (ΕΟΚ) αριθ. 1461/82 (2), και ιδίως το άρθρο 7 παράγραφος 4 και το άρθρο 15,  Εκτιμώντας:  ότι ο κανονισμός (ΕΟΚ) αριθ. 3389/73 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 313/79 (4), προβλέπει τη σύσταση ασφάλειας σε περίπτωση επαναφοράς στην αγορά με διαγωνισμό ή δημόσιο πλειστηριασμό των καπνών που κατέχουν οι οργανισμοί παρέμβασης·  ότι είναι σκόπιμο να καθοριστεί το γενεσιουργό αίτιο για την εφαρμογή του συντελεστή γεωργικής μετατροπής πρέπει να χρησιμοποιείται για τον υπολογισμό του ποσού της ασφάλειας σε εθνικό νόμισμα·  ότι η περίοδος κατά την οποία ο διαγωνισμός παραμένει ανοιχτός καλύπτει αρκετούς μήνες· ότι, για το λόγο αυτό, οι κανόνες που καθορίζονται στον κανονισμό (ΕΟΚ) αριθ. 2220/85 της Επιτροπής (5) δεν είναι πλέον κατάλληλοι· ότι, για το σκοπό αυτό, θα πρέπει να ληφθεί υπόψη η ημερομηνία δημοσίευσης στην Επίσημη Εφημερίδα των Ευρωπαϊκών Κοινοτήτων της προκήρυξης διαγωνισμού ή της προκήρυξης δημοσίου πλειστηριασμού·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Καπνού,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 5 του κανονισμού (ΕΟΚ) αριθ. 3389/73, η παράγραφος 1 αντικαθίσταται από το ακόλουθο κείμενο:  «1. Καθένας που υποβάλλει προσφορά πρέπει να καταθέσει ασφάλεια 0,339 ECU ανά χιλιόγραμμο δεματοποιημένου καπνού στον ενδιαφερόμενο οργανισμό παρεμβάσεως. Κατά παρέκκλιση από το άρθρο 7 παράγραφος 1 στοιχείο β) του κανονισμού (ΕΟΚ) αριθ. 2220/85, ο γεωργικός συντελεστής μετατροπής που πρέπει να χρησιμοποιείται για τον υπολογισμό του ποσού της ασφάλειας σε εθνικό νόμισμα είναι εκείνος που ισχύει την ημέρα δημοσιεύσεως, στην Επίσημη Εφημερίδα των Ευρωπαϊκών Κοινοτήτων, της προκηρύξεως διαγωνισμού ή της προκηρύξεως δημοσίου πλειστηριασμού.»  Άρθρο 2  Ο παρών κανονισμός αρχίζει να ισχύει την τρίτη ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 21 Νοεμβρίου 1985.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 94 της 28. 4. 1970, σ. 1.  (2) ΕΕ αριθ. L 164 της 14. 6. 1982, σ. 27.  (3) ΕΕ αριθ. L 345 της 15. 12. 1973, σ. 47.  (4) ΕΕ αριθ. L 43 της 20. 2. 1979, σ. 5.  (5) ΕΕ αριθ. L 205 της 3. 8. 1985, σ. 5.